|  |  |
| --- | --- |
| **תכנית רב שלבית לבלימת העלייה בתחלואה וצמצום התפשטות נגיף הקורונה** | |
| **מ ח ל י ט י ם ,**  להפעיל מתווה שיכלול תוכנית תלת שלבית לבלימה מידית של העלייה בתחלואה ולהפחתתה על ידי צמצום התקהלויות ומגעים חברתיים כלהלן -   1. בשלב הראשון, לכלול את הצעדים הבאים ולהנחות את שר הבריאות להביא לאישור הממשלה תקנות לפי חוק סמכויות מיוחדות להתמודדות עם נגיף הקורונה החדש (הוראת שעה), תש"ף- 2020 שיכללו את ההגבלות הבאות, שייכנסו לתוקף החל מיום שישי, כ"ט באלול התש"ף, 18 בספטמבר 2020, מהשעה 6:00 בבוקר; ההגבלות לעניין פעילות חינוך כמפורט בסעיף 3, ייכנסו לתוקף החל מיום רביעי כ"ז אלול התש"ף, 16 בספטמבר 2020:    1. קביעת מגבלות על התקהלות בכלל שטח המדינה בהתאם ל- "אזור אדום"; על אף האמור, תפילות בציבור בראש השנה וביום הכיפורים יתקיימו כמפורט להלן ובכפוף לתנאים והוראות למניעת הדבקה ושמירת מרחק –       1. בשטח פתוח - בקבוצות של עד 20 אנשים;       2. במבנה במקום בו רמת התחלואה גבוהה בהתאם לקביעת משרד הבריאות - בקבוצות של עד 10 אנשים, מספר הקבוצות המותר כמספר הכניסות למקום מוכפל ב- 2, ולשתי הכניסות הראשונות למקום מוכפל ב- 3, והכל ובלבד שנשמר יחס של אדם לכל 4 מ"ר משטח המקום; במבנה במקום אחר – בקבוצות של עד 25 אנשים, מספר הקבוצות המותר כמספר הכניסות למקום מוכפל ב- 2, והכל ובלבד שנשמר יחס של אדם לכל 4 מ"ר משטח המקום.    2. קביעת הגבלות על יציאה למרחב הציבורי ובכלל זה קביעת הגבלה על יציאה ממקום המגורים למרחק של עד 500 מטרים ממקום המגורים; להגבלה כאמור ייקבעו סייגים המפורטים בסעיף 7(1) לחוק סמכויות מיוחדות להתמודדות עם נגיף הקורונה החדש (הוראת שעה), התש"ף-2020 (להלן – החוק).    3. לא תתקיים פעילות בכלל המוסדות המקיימים פעילות חינוך, למעט מוסדות או פעילויות המפורטים בסעיף 10(ג) לחוק, ובכלל זה מערכת החינוך המיוחד והפנימיות; תתאפשר למידה מרחוק ככל האפשר.    4. סגירה מלאה לציבור של כלל העסקים מקבלי הקהל, המסחר, התרבות, בילוי ופנאי ותיירות פנים, למעט שירותים חיוניים, מקום למכירת מזון, בית מרקחת, מכון אופטיקה או חנות שעיקר עיסוקה מכירת מוצרי הגיינה, חנות למוצרים חיוניים לתחזוקת הבית, מוצרי תקשורת, שירותי תקשורת ואביזרים רפואיים. תתאפשר מכירת מזון בבתי אוכל לצריכה מחוץ לבית העסק בשירות משלוחים או טייק אווי.    5. להנחות את נציבות שירות המדינה ואת אגף השכר במשרד האוצר לצמצם פעילות עבודה במגזר הציבורי ל- 30% ממצבת כח האדם שנוכחת דרך כלל במקום העבודה בכפוף לחריגים שיקבעו באופן שיאפשר שמירה של פעילות חיונית.    6. להנחות את שר האוצר להביא לאישור הממשלה תקנות לפי סעיף 8 לחוק בנוגע להגבלת העבודה במגזר הפרטי, כך שבכל עת לא ישהו במקום העבודה יותר מ-10 עובדים או 30 אחוזים ממצבת העובדים שנוכחת דרך כלל במקום העבודה, לפי הגבוה מבניהם ותוך המשך פעילות של מקומות עבודה חיוניים, המפורטים בתוספת לתקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות במקומות עבודה), תש"ף-2020. 2. בשלב השני, לכלול את הצעדים הבאים ולהנחות את שר הבריאות להביא לאישור הממשלה תקנות לפי חוק סמכויות מיוחדות להתמודדות עם נגיף הקורונה החדש (הוראת שעה), תש"ף-2020 שיכללו את ההגבלות הבאות: 3. קביעת מגבלות על התקהלות בכלל שטח המדינה בהתאם ל- "אזור אדום"; על אף האמור, תפילות בציבור בחג הסוכות ובשמחת תורה יתקיימו בהתאם למתווה תפילות לראש השנה ויום הכיפורים, כמפורט בשלב א'. 4. קביעת הגבלות על יציאה למרחב הציבורי; קביעת הגבלה על יציאה ממקום המגורים למרחק של עד 500 מטרים ממקום המגורים, כפי שייקבע על ידי הממשלה. 5. המשך סגירת פעילות מערכת החינוך, כמפורט בשלב א'. 6. המשך סגירה של כלל העסקים מקבלי הקהל, המסחר, תרבות, בילוי ופנאי ותיירות פנים, כמפורט בשלב א'. 7. עבודה במגזר הציבורי והפרטי במתכונת כמפורט בשלב א'. 8. השלב השלישי, יכלול מעבר לפעילות וקביעת הגבלות בהתאם לתוכנית "הרמזור". 9. פעילות התחבורה הציבורית בכל אחד מהשלבים כאמור, תצומצם ותותאם להיקף הפעילות במשק לפי אותו שלב כך שימנע מעבר אנשים ממקום למקום, למעט הגעה וחזרה של עובדים למקומות עבודה חיוניים ומקומות עבודה שפעולתם מותרת. המפקח על התעבורה, בתוקף סמכותו לפי פקודת התעבורה והמנהל לעניין מסילות הברזל, בתוקף סמכותו לפי פקודת מסילות הברזל יתנו הוראות לעניין מהלך קווי שירות תחנותיהם וסוגיהן, לוחות הזמנים להפעלת קווי שירות ומועדי תחילת הנסיעות וסיומן, בהתאם לאמור. 10. משרד האוצר יפעל יחד עם משרד ראש הממשלה וראש המועצה הלאומית לכלכלה לגיבוש רשת ביטחון כלכלית לבעלי עסקים ולאזרחים הצפויים להיפגע כלכלית כתוצאה מהמתווה הנ"ל. 11. ההגבלות לפי כל אחד מהשלבים כאמור, יעמדו בתוקף לתקופה של שבועיים לכל הפחות. המעבר משלב לשלב ייעשה בהתאם לתמונת מצב התחלואה, ולפי החלטת ועדת השרים לעניין ההתמודדות עם משבר הקורונה והשלכותיו.   **דברי הסבר**   1. העולם, וישראל כחלק ממנו, נמצא כעת בעיצומה של פנדמיה כתוצאה מהתפרצות והתפשטות הנגיף SARS-CoV-2 הגורם למחלה COVID-19 (להלן: "המחלה" או "הנגיף"). נכון להיום, אין באוכלוסיית ישראל חסינות נגד המחלה, אין חיסון באמצעותו ניתן לצמצם את התפשטותה ואין טיפול יעיל למחלה. יצוין כי קיימת אפשרות של העברת הנגיף מאדם עם תסמינים מזעריים או ללא תסמינים כלשהם לאנשים רבים, מבלי ידיעתו. 2. בישראל נכון ליום זה, נדבקו בנגיף הקורונה מעל 147 אלף אנשים ונפטרו מעל ל- 1,000 אנשים. מספר החולים הקשים מתקרב ל- 500 ונמצא במגמת עלייה, כאשר מידי יום נפטרים בממוצע מעל 10 חולים מהמחלה. מספר הנדבקים החדשים המאובחנים מידי יום בתקופה האחרונה הכפיל את עצמו, ומעל ל- 4,000 נדבקים חדשים מאובחנים מדי יום בישראל. רמת התחלואה יחסית לגודל האוכלוסייה בימים אלה בישראל גבוהה ביחס למדינות אחרות בעולם. מקדם ההדבקה בכלל המגזרים ובאוכלוסייה בכלל, עולה על 1 ונמצא במגמת עלייה. 3. מצב בתי החולים, חשש לאי ספיקה.... 4. מצב זה מחייב נקיטת פעולות מידיות לבלימת התחלואה וצמצום התפשטות הנגיף באמצעות מניעת התקהלויות וצמצום מגעים חברתיים בכל שטח המדינה. ביום 30.08.2020 אישרה ועדת השרים לעניין ההתמודדות עם משבר הקורונה והשלכותיו את תכנית ה"רמזור", לקביעת מגבלות שונות בהתאם לסיווג של רשויות מקומיות בארץ לפי נתוני התחלואה שלהן ובהתאם לפרמטרים מוגדרים, כמפורט בהחלטה. 5. לצורך התמודדות עם המגיפה נקבעו הסדרים שונים באמצעות צווים שהותקנו מכוח סמכותו של המנהל הכללי של משרד הבריאות לפי פקודת בריאות העם ובאמצעות תקנות שעת חירום שונות. ביום 23.7.20, אושר בכנסת חוק סמכויות מיוחדות להתמודדות עם הגיף הקורונה החדש (הוראת שעה), התש"ף-2020 (להלן – "החוק"), במטרה לספק מסגרת חוקית להתקנת תקנות שיחליפו את תקנות שעת החירום. החוק מסדיר את סמכות הממשלה, משפורסמה הכרזה על מצב חירום בשל נגיף הקורונה, להתקין תקנות בין היתר, לעניין הגבלת פעילות במרחב הפרטי והציבורי ולעניין הגבלת פעילות בבתי עסק, במקומות הפתוחים לציבור וכן הגבלת אירועים, טקסים, כנסים וכיוצא בזה. 6. בהתאם לכך מוצע לקבוע הגבלות על התקהלויות במרחב הציבורי, וכן במקומות עבודה, מסגרות חינוך, תחבורה ציבורית, סגירת עסקים מקבלי קהל, מסחר, מקומות תרבות, בילוי ופנאי ותיירות, בהתאם לסמכויות לפי החוק ולפי כל דין. מטרת ההגבלות צמצום מגעים חברתיים והתפשטות הנגיף, בלימת העלייה בתחלואה ומניעת קריסת מערכת הבריאות במדינת ישראל.   **נתונים כלכליים והשפעה על משק המדינה**  **תקציב**  **השפעת המצבה על כוח האדם**  אין  **עמדת שרים אחרים שההצעה נוגעת לתחום סמכותם**  **החלטות קודמות של הממשלה בנושא**  **עמדת היועץ המשפטי של המשרד יוזם ההצעה**  מצורפת חוות דעת משפטית  **סיווגים**  סיווג ראשי: הנעת תהליך לפעולה  סיווג משני: ביצועי  תחום פעולה עיקרי: בריאות  **חתימת השר המגיש** | |
|  | מוגש על ידי שר הבריאות |
| ‏כ"ב אלול תש"ף  ‏11 ספטמבר 2020 | |